Ատրպատականի Կ. Կոմիտէի կեդրոնը կը գտնուէր Թաւիրզ: Ատրպատականի մայրաքաղաքը լինելով ապահով վայր մը, կարող էր կապ պահել արտասահմանի, Կովկասի եւ Տաճկաստանի հետ: Դաշնակցութեան սկզբնաւորութենէն, այստեղ կուսակցական աշխատանք կատարուած էր որոշ գործիչներու ձեռքով, եւ եթէ չեմ սխալիր «Դրօշակի» քանի մը թիւ լոյս տեսած է այստեղ: Թաւիրզէն գրականութիւն կը մտնէր Կովկաս եւ նոյնիսկ հեռագրական կապ կը պահուէր Թաւիրզի միջոցով Արտասահմանի եւ Կովկասի միջեւ: Ամենագլխաւորը, սակայն Թաւրիզի զինագործարանն էր, որ կը հիմնուէր այդտեղ 1890ական թուականներուն: